เกีย คาร์นิวัล

เกีย คาร์นิวัล (Kia Carnival) เป็นรถยนต์เอนกประสงค์ขนาดกลาง (Mid-Size MPV) ของเกีย เริ่มผลิตและจำหน่ายใน พ.ศ. 2541 โดยในตลาดส่งออกใช้ชื่อว่า เกีย เซโดนา (Kia Sedona) โดยปัจจุบันมีจำหน่ายทั่วโลก รวมทั้งประเทศไทยด้วย โดยในประเทศไทยมีการนำเข้ามาจำหน่ายโดยยนตรกิจ ตั้งแต่ปี พ.ศ. 2542 โดยมีวิวัฒนาการได้ 3 รุ่น (Generation) ได้แก่

**รุ่นที่ 1 (KV-II; พ.ศ. 2541-2549)**
เกีย คาร์นิวัล รุ่นที่ 1
เกีย คาร์นิวัล รุ่นที่ 1 เริ่มผลิตใน พ.ศ. 2541 โดยมีเครื่องยนต์ให้เลือก 3 ขนาดคือ 2.5 ,2.9 และ 3.5 ลิตร และมีระบบเกียร์ 3 รูปแบบคือเกียร์อัตโนมัติ 4, 5 สปีด และเกียร์ธรรมดา 5 สปีด ในประเทศมาเลเซียใช้ชื่อในการขายว่า นาซา เรีย (Naza Ria) 
รุ่นนี้ ในประเทศไทยเปิดตัวเมื่อปี พ.ศ. 2542 โดยบริษัทยนตรกิจ คอร์เปอเรชั่น ซึ่งได้รับความนิยมเป็นอย่างมาก และยังพอมีให้เห็นทั่วไปตามท้องถนน จนกระทั่งได้นำมาประกอบในประเทศที่โรงงานวายเอ็มซี แอสเซมบลี เมื่อปี พ.ศ. 2547 ในรุ่น Kia Carnival MY2004 และในปีพ.ศ. 2548 ได้มีการเปลี่ยนกระจังหน้าใหม่แบบโครเมียมพร้อมด้วยเครื่องเล่น DVD โดยใช้ชื่อว่า Kia Carnival CEO II

**รุ่นที่ 2 (VQ; พ.ศ. 2549-2557)**
เกีย คาร์นิวัล รุ่นที่ 2
เกีย คาร์นิวัล รุ่นที่ 2 เริ่มผลิตใน พ.ศ. 2549 โดยมีเครื่องยนต์ให้เลือกมากถึง 5 ขนาดคือ 2.2 ,2.7 ,2.9 , 3.5 และ 3.8 ลิตร และมีระบบเกียร์ให้เลือกถึง 3 รูปแบบคือเกียร์อัตโนมัติ 5, 6 สปีด และเกียร์ธรรมดา 5 สปีด โดยเริ่มจำหน่ายในประเทศไทยเมื่อปี พ.ศ. 2549 โดยใช้ชื่อในการขายว่า เกีย แกรนด์ คาร์นิวัล (Kia Grand Carnival) ซึ่งยังพบเห็นได้บ้าง และยังคงเป็นรถอีกรุ่นที่ขายดีของเกียในประเทศไทยในยุคของยนตรกิจ คอร์ปอเรชั่น โดย เกีย แกรนด์ คาร์นิวัลที่ขายในประเทศไทย เปิดตัวในปี พ.ศ. 2549 พร้อมเครื่องยนต์ดีเซล ขนาด 2.9 ลิตร CRDi เทอร์โบ อินเตอร์คลูเลอร์ 4 สูบ กำลังสูงสุด 160 แรงม้าที่ 3700 รอบต่อนาที แรงบิดสูงสุด 343 นิวตันเมตร ที่ 2000-3000 รอบต่อนาที โดยมี 2 รุ่นย่อยคือ LX และ EX ต่อมาในปี พ.ศ. 2551 เกีย แกรนด์ คาร์นิวัลได้เปิดตัวรุ่นย่อยใหม่ 
เป็นรุ่น CEO 08 โดยเพิ่มกล้องมองหลัง, บันไดข้าง, ชุดแต่งลายไม้ และ เครื่องเล่น DVD และในปลายปี พ.ศ. 2552 ได้เพิ่มรุ่นย่อยใหม่เป็นรุ่น Touring โดยเป็นรุ่นที่เน้นความคุ้มค่าสูงสุด ด้วยการคัดสรรเฉพาะอุปกรณ์มาตรฐานที่จำเป็นสำหรับการใช้งาน และให้ความสำคัญด้านสมรรถนะเป็นหลัก จากนั้นในปี พ.ศ. 2554 ได้เปิดตัวรุ่นปรับโฉมโดยเปลี่ยนกระจังหน้าใหม่, ล้อลายใหม่ และเปลี่ยนกระจกมองข้างพร้อมไฟเลี้ยวในตัว และจำหน่ายเพียง 2 รุ่นคือ Touring และ CEO โดยขายมาได้เรื่อยๆ จนถึงปี พ.ศ. 2558 
เกีย คาร์นิวัล รุ่นที่ 2 รุ่นปรับโฉม
ในรุ่นนี้ Carnival หรือ Sedona ในอเมริกาไม่สามารถจับตลาดครอบครัวในอเมริกาได้เลย เนื่องจากวิกฤติเศรษฐกิจ ในปี 2008 และการแข่งขันที่รุนแรง เพราะคู่แข่งเริ่มเปิดตัวรถ MPV หรือ Minivan ที่ทันสมัยและโฉบเฉี่ยวกว่า ทำให้ Carnival ที่ใช้ชื่อ Sedona ในตลาดอเมริกา ทำได้ไม่ค่อยดีนัก โดยในปี 2006 ขายได้ 57,018 คัน พอถึงปี 2007 ตัวเลขลดลงเหลือ 40,493 คัน ปี 2008 ตัวเลขดิ่งลงเหลือ 26,915 คัน ปี 2009 ดีขึ้นเล็กน้อยเป็น 27,398 คัน พอปี 2010 ก็หล่นเหลือ 21,823 คัน ปี 2011 เพิ่มเป็น 24,047 คัน ปี 2012 ร่วงเหลือ 17,512 คัน และปี 2013 ซึ่งเป็นช่วงรอยต่อการมาถึงของรุ่นเปลี่ยนโฉม ขายได้แค่ 7,079 คัน

**รุ่นที่ 3 (YP; พ.ศ. 2557-ปัจจุบัน)**
เกีย คาร์นิวัล รุ่นที่ 3
เกีย คาร์นิวัล รุ่นที่ 3 เปิดตัวอย่างเป็นทางการในงาน New York Interntional Auto Show เมื่อ 15 เมษายน 2014 ต่อมาได้เปิดตัวที่ประเทศเกาหลีใต้เป็นประเทศที่ 2 งานแถลงข่าว Media Preview มีขึ้นเมื่อ 22 พฤษภาคม 2014 พร้อมกับเปิดรับจองจากลูกค้าชาวเกาหลีใต้ ไปพร้อมกัน Kia ฝากความหวังและทุ่มโฆษณา Grand Carnival ใหม่อย่างถี่ยิบ ด้วยสารพัดแคมเปญการตลาด
เพียง 2 วันหลังการเปิดตัว 27 พฤษภาคม 2014 Kia ออกมาประกาศถึงยอดสั่งจองเฉพาะในตลาดบ้านเกิดของตนเอง คือเกาหลีใต้ ว่า สูงถึง 5,000 คัน ทะลุเป้าจำหน่าย 4,000 คัน/เดือน ที่วางไว้ไปเรียบร้อย ไม่เพียงเท่านั้น ยอดสั่งจองยังคงพุ่งสูงขึ้นเรื่อยๆ จนถึงระดับ 12,000 คัน ในเวลา 1 เดือนหลังเปิดตัว และเมื่อผ่านไปอีก 2 สัปดาห์ จนถึง 14 กรกฎาคม 2014 ยอดจองก็พุ่งขึ้นไปเป็น 17,000 คัน ทั้งๆที่ Kia วางกำลังการผลิต Grand Carnival ใหม่ ทั้งเพื่อรองรับตลาดในประเทศ และเพื่อตลาดส่งออกไว้ที่ระดับ 5,000 คัน/เดือน ทำให้ในที่สุด Kia ต้องตัดสินใจเพิ่มกำลังการผลิตขึ้นเป็น 8,000 คัน/เดือน
สำหรับประเทศไทย Yontrakit Kia Motor สั่งนำเข้ารถตู้รุ่นนี้ มาเปิดตัวเป็นครั้งแรก เมื่อวันที่ 3 มีนาคม 2015 ก่อนจะนำไปจอดโชว์ในงาน Bangkok International Motor Show ปลายเดือนมีนาคม 2015 โดยมีให้เลือก 2 รุ่นย่อย คือ LX ราคา 1,595,000 บาท และรุ่น EX 1,928,000 บาท พร้อมด้วยเครื่องยนต์ดีเซล CRDi 2.2 ลิตรทุกรุ่นย่อย ได้รับความนิยมจากลูกค้าเป็นอย่างดีเกินคาดหมาย ก่อนที่รุ่น 7 ที่นั่ง Option จัดเต็ม จะตามมาเปิดตัวในงาน Bangkok Internatinal Motor Show ปลายเดือนมีนาคม 2017 ที่ผ่านมา โดยติดป้ายราคา 2,999,000 บาท ซึ่งแพงขึ้นเนื่องจากเหตุผลด้านภาษี 
ต่อมาในวันที่ 28 มีนาคม 2561 ที่ผ่านมา Yontrakit Kia Thailand ได้สั่งนำเข้า เกีย แกรนด์ คาร์นิวัล รุ่นปรับโฉมมาเปิดตัวในไทยเป็นประเทศที่ 2 ต่อจากประเทศเกาหลีใต้ ถือว่าเป็นการเปิดตัวที่รวดเร็วตามเกาหลีใต้มาอย่างติดๆ โดยมี 3 รุ่นด้วยกันคือ - 2.2 LX 8AT  1,622,000 บาท- 2.2 EX 8AT  1,991,000 บาท- 2.2 SXL 8AT  2,292,000 บาท
โดยได้เพิ่มอุปกรณ์ดังต่อไปนี้
2.2 LX- เปลี่ยน เกียร์อัตโนมัติ 6 จังหวะ เป็น เกียร์อัตโนมัติ 8 จังหวะ- เปลี่ยน กระจังหน้า กันชนหน้า ไฟหน้า ไฟตัดหมอกหน้า ดีไซน์ใหม่- เปลี่ยน ล้ออัลลอย ดีไซน์ใหม่ ขนาด 17 นิ้ว
2.2 EX- เปลี่ยน เกียร์อัตโนมัติ 6 จังหวะ เป็น เกียร์อัตโนมัติ 8 จังหวะ- เปลี่ยน กระจังหน้า กันชนหน้า ไฟหน้า ไฟตัดหมอกหน้า ดีไซน์ใหม่- เปลี่ยน ไฟท้าย LED ดีไซน์ใหม่- เปลี่ยน ไฟตัดหมอกคู่หน้า แบบ LED- เปลี่ยน ล้ออัลลอย ดีไซน์ใหม่ ขนาด 18 นิ้ว- เพิ่ม ระบบเบรกมือไฟฟ้า EPB พร้อมฟังก์ชัน Brake Hold- เพิ่ม ระบบเสริมแรงเบรก BAS- เพิ่ม ระบบควบคุมเสถียรภาพการทรงตัว ESC- เพิ่ม ระบบป้องกันล้อหมุนฟรี TCS- เพิ่ม ระบบช่วยออกตัวบนทางลาดชัน HAC- เพิ่ม กระจกหน้าต่างไฟฟ้า ขึ้น-ลง อัตโนมัติ ฝั่งคนขับ- เพิ่ม กระจกหน้าต่างไฟฟ้า พร้อมระบบป้องกันการหนีบ ฝั่งคนขับ- เพิ่ม เบาะนั่งคนขับ พร้อมระบบดันหลังไฟฟ้า Lumbar Support- เพิ่ม ที่ชาร์จโทรศัพท์ไร้สาย Wireless Charger- เปลี่ยน หน้าจอสำหรับผู้โดยสารตอนหลังจาก 14 นิ้ว เป็น 15.6 นิ้ว
2.2 SXL (รุ่นย่อยใหม่)- เปลี่ยน เกียร์อัตโนมัติ 6 จังหวะ เป็น เกียร์อัตโนมัติ 8 จังหวะ- เปลี่ยน กระจังหน้า กันชนหน้า ไฟหน้า ไฟตัดหมอกหน้า ดีไซน์ใหม่- เปลี่ยน ไฟท้าย LED ดีไซน์ใหม่- เปลี่ยน ไฟตัดหมอกคู่หน้า แบบ LED- เปลี่ยน ล้ออัลลอย ดีไซน์ใหม่ ขนาด 18 นิ้ว- เพิ่ม ระบบเบรกมือไฟฟ้า EPB พร้อมฟังก์ชัน Brake Hold- เพิ่ม ระบบเสริมแรงเบรก BAS- เพิ่ม ระบบควบคุมเสถียรภาพการทรงตัว ESC- เพิ่ม ระบบป้องกันล้อหมุนฟรี TCS- เพิ่ม ระบบช่วยออกตัวบนทางลาดชัน HAC- เพิ่ม ระบบเตือนเมื่อมีรถอยู่ในมุมอับสายตา Blind Spot Detector- เพิ่ม กระจกหน้าต่างไฟฟ้า ขึ้น-ลง อัตโนมัติ 4 บาน- เพิ่ม กระจกหน้าต่างไฟฟ้า พร้อมระบบป้องกันการหนีบ 4 บาน- เพิ่ม เบาะนั่งคนขับ พร้อมระบบดันหลังไฟฟ้า Lumbar Support- เพิ่ม ที่ชาร์จโทรศัพท์ไร้สาย Wireless Charger- เพิ่ม มาตรวัดพร้อมหน้าจอ MID แบบ TFT LCD ขนาด 7 นิ้ว- เพิ่ม ระบบล็อกประตูรถอัตโนมัติ Speed Sensing Auto Door Lock- เพิ่ม หน้าจอหลังหมอนคู่หน้า สำหรับผู้โดยสารตอนหลัง 2 จอ- เพิ่ม ระบบระบายอากาศเบาะนั่งคู่หน้า Ventilated Seat- เพิ่ม ระบบบันทึกความจำตำแหน่ง Memory Seat เบาะคนขับ- เพิ่ม ระบบบันทึกความจำตำแหน่งกระจกมองข้าง- เพิ่ม ไฟอ่านหนังสือแบบ LED- เพิ่ม หลังคา Sunroof เปิด-ปิดด้วยไฟฟ้า หน้า – หลัง- เพิ่ม ถุงลมนิรภัยด้านข้าง- เพิ่ม ม่านถุงลมนิรภัย 
ต่อมาในวันที่ 29 พฤษจิกายน 2562 ที่ผ่านมา Yontrakit Kia Thailand ได้สั่งนำเข้า เกีย แกรนด์ คาร์นิวัล 2.2 LX 8AT 1,397,000 บาท (ประกอบอาเซียน Vietnam) * แต่เดิมนำเข้าจากเกาหลี ราคา 1,622,000 บาท เปลี่ยนฐานการผลิตของรุ่น LX มาประกอบอาเซียน (เวียดนาม) ถูกลงกว่าเดิม 225,000 บาท เพราะอยู่ใน AFTA พร้อมเพิ่ม Option หลายรายการ เช่น ระบบควบคุมการทรงตัว ESC
โดยได้เพิ่มอุปกรณ์ดังต่อไปนี้
2.2 LX (รุ่นผลิตในเวียดนาม)- เพิ่ม ล้ออัลลอย ดีไซน์ใหม่ 18 นิ้ว พร้อมยาง ขนาด 235/60 R18- เพิ่ม เครื่องเสียงรองรับ Apple CarPlay / Android Auto- เพิ่ม ระบบควบคุมเสถียรภาพการทรงตัว ESC- เพิ่ม ระบบป้องกันล้อหมุนฟรี TCS- เพิ่ม ระบบช่วยออกตัวบนทางลาดชัน HAC- เพิ่ม ระบบเสริมแรงเบรก BAS- ถูกลงจากเดิม 225,000 บาท
ต่อมาในวันที่ 6 ตุลาคม 2563 Yontrakit Kia Thailand ได้สั่งนำเข้า เกีย แกรนด์ คาร์นิวัล 2.2 Limited 8AT 1,749,000 บาท (ประกอบในเกาหลีใต้ Korea) * เป็นรุ่นพิเศษ จำนวนจำกัด มีอุปกรณ์เหมือนกับรุ่น 2.2 LX และ 2.2 EX แต่ราคาอยู่คั่นระหว่างทั้ง 2 รุ่น
2.2 Limited (รุ่นผลิตในเกาหลีใต้)- เพิ่ม เบาะนั่งหุ้มด้วยหนัง สีเทา
สีตัวถังภายนอก มีให้เลือก 3 สี
*สีขาวมุก Snow White Pearl
*สีดำ Aurora Black Pearl
*สีเทาดำ Panthera Metal

**รุ่นที่ 4 (KA4; พ.ศ. 2564-ปัจจุบัน)**
ล่าสุด 18 มิถุนายน 2020 KIA ได้ปล่อยภาพ Sketch ออกมาเป็นครั้งแรก เป็นสัญญาณว่า All NEW KIA Grand Carnival ใกล้เปิดตัวเต็มทีแล้ว กำหนดการคาดว่าจะเปิดตัวอย่างเป็นทางการช่วงปลายปี 2020 นี้ ที่เกาหลีใต้เป็นที่แรก
The All-New KIA Carnival 2021 เกีย คาร์นิวัล โฉมใหม่ล่าสุด เจนเนอเรชั่นที่ 4 ในวันที่ 26 พฤศจิกายน 2020 นี้ บริษัท ยนตรกิจ เกีย มอเตอร์ จำกัด เตรียมเปิดตัว All New KIA Carnival เจเนอเรชันที่ 4 ในไทย เป็นประเทศแรกในโลก ต่อจากประเทศเกาหลีใต้ ในวันที่ 26 พ.ย. นี้ 
สำหรับ เกีย คาร์นิวัล โฉมใหม่ล่าสุด เจนเนอเรชั่นที่ 4 เป็นรุ่นนำเข้า CBU จากประเทศเกาหลีใต้ ผลิตที่โรงงานโชฮาริ เมืองควังเมียง เป็นรุ่นเครื่องยนต์ดีเซล Smart Stream CRDi 2.2 ลิตร- Diesel 2.2 Turbo EX  2,144,000 บาท- Diesel 2.2 Turbo SXL  2,459,000 บาท
ล่าสุด KIA Thailand โดย ยนตรกิจ เกีย มอเตอร์ เตรียมปรับโลโก้ใหม่ตามตลาดโลก และ พร้อมกันนี้ เตรียมเปิดตัว KIA Carnival (MY2021) ที่จะมีการปรับเพิ่มอุปกรณ์ และ เปลี่ยนโลโก้ที่รถ ให้เป็นแบบใหม่ตามการปรับเปลี่ยนของตลาดโลก- 2.2 Diesel Turbo Limited (MY2022)  2,045,000 บาท (รุ่นมาใหม่)- 2.2 Diesel Turbo EX (MY2022)  2,144,000 บาท- 2.2 Diesel Turbo SXL (MY2022)  2,495,000 บาท
สิ่งที่ KIA Carnival (MY2022) ปรับเปลี่ยนไปจากเดิม มีดังนี้- เปลี่ยน โลโก้ เป็นแบบใหม่ (ทั้ง 2 รุ่น)- เพิ่ม ระบบปัดน้ำฝนอัตโนมัติ (Rain Sensor) (ทั้ง 2 รุ่น)- เพิ่ม ระบบชาร์จโทรศัพท์แบบไร้สาย (Wireless Charger) (รุ่น 2.2 EX)- เพิ่ม หน้าจอเรือนไมล์ Digital Supervision Cluster ขนาด 12.3 นิ้ว (รุ่น 2.2 SXL)- เพิ่ม ระบบแสดงภาพมุมอับสายตาบนหน้าจอ Blind-Spot View Monitor (BVM) (รุ่น 2.2 SXL)- ราคาเดิม (2.2 EX)- ราคาปรับเพิ่ม 36,000 บาท (2.2 SXL)
นอกจากนี้ ยังมีรุ่นถูกมาเพิ่มใหม่อีก 1 รุ่น คือรุ่น Limited ราคา 2,045,000 บาท ซึ่งมีรายละเอียดแตกต่างจากทั้ง 2 รุ่น มีดังนี้- ไม่มี ระบบปัดน้ำฝนแบบอัตโนมัติ Rain Sensor- ไม่มี หน้าจอกลาง ขนาด 12.3 นิ้ว- ไม่มี ระบบชาร์จโทรศัพท์แบบไร้สาย Wireless Charger- ไม่มี ฝาท้ายเปิด-ปิด ด้วยระบบไฟฟ้าอัตโนมัติ Smart Tailgate- ไม่มี ระบบ One Touch Remote เปิด-ปิดฝาท้าย / ประตูสไลด์ พร้อมกัน- ไม่มี กล้องมองภาพรอบคัน 360 องศา- ราคาถูกกว่ารุ่น EX 99,000 บาท
ในปี พ.ศ. 2566 มีการเพิ่มรุ่นใหม่มาแทนรุ่น Limited ที่มาจากเกาหลีใต้ คือรุ่น LX ที่ผลิตจากโรงงาน Kia Motor Manufacturing Malaysia ประเทศมาเลเซีย Malaysia- Carnival 2.2 LX 8AT : 1,892,000 บาท (NEW)- Carnival 2.2 EX 8AT : 2,234,000 บาท- Carnival 2.2 SXL 8AT : 2,594,000 บาท
คาร์นิวัล
หมวดหมู่:ยานพาหนะที่ได้รับการแนะนำในปี พ.ศ. 2541